
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


28 Σεπτεμβρίου 2017 


ΤΕΥΧΟΣ ΤΡΙΤΟ 


Αρ 


. Φύλλου 952 


ΥΠΟΥΡΓΕΙΟ ΕΞΩΤΕΡΙΚΩΝ 

Αριθμ. Π23ΓΡΑΦ-4575 0 

Προκήρυξη πλήρωσης, με ειδική διαδικασία επι¬ 
λογής, τεσσάρων (4) θέσεων νομικών συμβού¬ 
λων με έμμισθη εντολή στο Γραφείο Νομοθετι¬ 
κής Πρωτοβουλίας του Υπουργείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 16Α του Οργανισμού του Υπουργείου 
Εξωτερικών, που κυρώθηκε με το άρθρο πρώτο του 
ν. 3566/2007 «Κύρωση ως Κώδικα του "Οργανισμού του 
Υπουργείου Εξωτερικών"» (Α' 117), όπως προστέθηκε με 
τον ν. 4451/2017. 

2. Τη διάταξη του εδαφίου ιβ' της παραγράφου 2 του 
άρθρου 14 του ν. 2190/1994 «Σύσταση ανεξάρτητης αρ¬ 
χής για την Επιλογή Προσωπικού και ρύθμιση θεμάτων 
Διοίκησης» (Α’ 28), όπωςτροποποιηθέν ισχύει. 

3. Την προβλεπόμενη εξαίρεση του άρθρου 43 παρ. 2 
του ν. 4194/2013 (Α'208) «Κώδικας Δικηγόρων», όπως 
ισχύει. 

4. Τη διάταξη της παραγράφου 2 του άρθρου 90 του 
Κώδικα Νομοθεσίας για την Κυβέρνηση και τα κυβερνη¬ 
τικά όργανα, που κωδικοποιήθηκε με το άρθρο πρώτο 
του π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (Α' 98) και 
του π.δ. 113/2010 «Ανάληψη υποχρεώσεων από τους 
διατάκτες» (Α' 194). 

5. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

6. Την, με απόφαση του Υπουργού Εξωτερικών, συ¬ 
γκρότηση της τριμελούς Επιτροπής της παρ. 3 του άρ¬ 
θρου 16Α του Οργανισμού του Υπουργείου Εξωτερικών, 
που κυρώθηκε με το άρθρο πρώτο του ν. 3566/2007 
«Κύρωση ως Κώδικα του "Οργανισμού του Υπουργεί¬ 
ου Εξωτερικών"» (Α' 117), όπως προστέθηκε με τον 
ν. 4451/2017. 

7. Την υπ’ αριθμ. ΔΙΠΑΑΔ/Φ.ΕΓΚΡ./47/9040/2.5.2017 
εγκριτική απόφαση για την κίνηση διαδικασιών πλή¬ 
ρωσης τεσσάρων (4) θέσεων Νομικών Συμβούλων, με 
σχέση έμμισθης εντολής, στο Αυτοτελές Γραφείο Νομο¬ 
θετικής Πρωτοβουλίας του Υπουργείου Εξωτερικών της 


Επιτροπής του άρθρου 2 παρ. 1 της πράξης Υπουργικού 
Συμβουλίου 33/2006. 

8. Την υπ' αριθμ. 000 09 000048/08.05.2017 απόφα¬ 
ση του Υπουργού Οικονομικών (αριθμ. πρωτοκόλλου 
2/35633/08.05.2017) με θέμα «Μεταβολές Εκτελούμενου 
Προϋπολογισμού», δυνάμει της οποίας ενεγράφη σχετι¬ 
κή πρόβλεψη θέσεων στον προϋπολογισμό εξόδων του 
Υπουργείου Εξωτερικών. 

9. Τις με Α.Π ΜΕ. 2/085/0211/110.1335, ΜΕ. 2/085/ 
0213/110.1336, ΜΕ. 2/085/0292/110.1337, ΜΕ. 2/085/ 
0293/110.1338 αποφάσεις ανάληψης υποχρέωσης της 
ΣΤ4 Διεύθυνσης Οικονομικής Διαχείρισης του Υπουργεί¬ 
ου Εξωτερικών, οι οποίες αφορούν ξεχωριστά το βασικό 
μισθό, τις ασφαλιστικές εισφορές και τις οικογενειακές 
παροχές. 

10. Το γεγονός ότι από την παρούσα απόφαση δεν 
προκαλείται πρόσθετη δαπάνη σε βάρος του κρατικού 
προϋπολογισμού, δεδομένου ότι θα καλυφθούν (4) κενές 
θέσεις νομικών συμβούλων στο Γραφείο Νομοθετικής 
Πρωτοβουλίας του Υπουργείου Εξωτερικών, όπως αυ¬ 
τές προβλέπονται στο άρθρο 16Α του Οργανισμού του 
Υπουργείου Εξωτερικών, που κυρώθηκε με το άρθρο 
πρώτο του ν. 3566/2007 «Κύρωση ως Κώδικα του "Ορ¬ 
γανισμού του Υπουργείου Εξωτερικών"» (Α' 117), όπως 
τροποποιηθέν ισχύει, αποφασίζουμε: 

Α. Προκηρύσσεται η πλήρωση, με ειδική διαδικασία 
επιλογής, τεσσάρων (4) κενών θέσεων νομικών συμβού¬ 
λων με ειδίκευση στο δημόσιο δίκαιο με σχέση έμμισθης 
εντολής. 

Β. ΑΝΤΙΚΕΙΜΕΝΟ ΑΠΑΣΧΟΛΗΣΗΣ 

Στελέχωση του αυτοτελούς γραφείου Νομοθετικής 
Πρωτοβουλίας του Υπουργείου Εξωτερικών το οποίο 
υπάγεται απευθείας στον Υπουργό Εξωτερικών και οι 
αρμοδιότητες του οποίου είναι αυτές που ορίζονται στην 
παρ. 2 του άρθρου 16Α του Οργανισμού του Υπουργεί¬ 
ου Εξωτερικών, που κυρώθηκε με το άρθρο πρώτο του 
ν. 3566/2007 «Κύρωση ως Κώδικα του "Οργανισμού του 
Υπουργείου Εξωτερικών"» (Α' 117), όπως προστέθηκε με 
τον ν. 4451/2017. 

Ειδικότερα: 

- η συμμετοχή στο σχεδίασμά των νομοθετικών και 
κανονιστικών ρυθμίσεων αρμοδιότητας του Υπουργεί¬ 
ου Εξωτερικών και η κατάρτιση νομοσχεδίων και προε¬ 
δρικών διαταγμάτων που αναθέτει σε αυτό ο Υπουργός 

Εξωτερικών σε συνεργασία με τις καθ’ ύλην αρμόδιες 
υπηρεσίες, 

- η εκπόνηση ή η απλούστευση νομοθετικών και κα¬ 
νονιστικών ρυθμίσεων, με σκοπό την τήρηση των αρχών 
καλής νομοθέτησης, 

- η σύνταξη, σε συνεργασία με τις αρμόδιες υπηρεσίες 
του Υπουργείου Εξωτερικών, της Ανάλυσης Συνεπειών 
Ρυθμίσεων του άρθρου 7 του ν. 4048/2012, με την ταυ¬ 
τόχρονη επισήμανση των συναφών νομοθετικών ή κα¬ 
νονιστικών ρυθμίσεων, 

- η επισήμανση των νομοθετικών και κανονιστικών 
ρυθμίσεων του Υπουργείου Εξωτερικών που χρήζουν 
απλούστευσης, αναμόρφωσης, κωδικοποίησης ή επικαι- 
ροποίησης και η υποβολή σχετικών εισηγήσεων, 

- η συλλογή, ταξινόμηση και προώθηση στην Κεντρική 
Επιτροπή Κωδικοποίησης της Γενικής Γραμματείας της 
Κυβέρνησης του ν. 3133/2003 (Α' 85) ρυθμίσεων που 
χρήζουν κωδικοποίησης ή ρυθμίσεων που άπτονται των 
αρμοδιοτήτων του Υπουργείου Εξωτερικών, στα οποία 
εντοπίζεται η ανάγκη αναμόρφωσης, 

- η σύνταξη, σε συνεργασία με τις αρμόδιες υπηρεσίες 
του Υπουργείου Εξωτερικών, της έκθεσης αξιολόγησης 
αποτελεσμάτων εφαρμογής του άρθρου 9 του ν. 4048/ 
2012, 

- η μέριμνα για τη διενέργεια κοινωνικού διαλόγου και 
διαβουλεύσεων με εκπροσώπους των κοινωνικών φορέ¬ 
ων και ενδιαφερομένων ομάδων, σε συνεργασία με το 
Γραφείο Καλής Νομοθέτησης, όπως ορίζεται στα άρθρα 
14 και 15 του ν. 4048/2012, και η ευθύνη σύνταξης της 
έκθεσης για τη δημόσια διαβούλευση των νομοσχεδίων, 

- η συμμετοχή, υποχρεωτικά, στις νομοπαρασκευαστι¬ 
κές επιτροπές του Υπουργείου Εξωτερικών και η τήρηση 
ηλεκτρονικού αρχείου των τελικών προτάσεων των εν 
λόγω επιτροπών, 

- η μελέτη, η επεξεργασία, ο έλεγχος και η υποβολή 
εισηγήσεων επί συγκεκριμένων ζητημάτων που του ανα¬ 
τίθενται από τον Υπουργό Εξωτερικών σε συνεργασία με 
τις καθ' ύλην αρμόδιες υπηρεσίες, 

- η κατόπιν σχετικής ανάθεσης από τον Υπουργό Εξω¬ 
τερικών υποβολή εισηγήσεων για τη νομιμότητα των 
διοικητικών εγγράφων ή και πράξεων που υποβάλλονται 
στον Υπουργό Εξωτερικών, 

- η μελέτη και σύνταξη εκθέσεων σχετικά με γνώμες, 
εισηγήσεις, προτάσεις και πορίσματα επιτροπών, συμ¬ 
βουλίων και ομάδων εργασίας που υποβάλλονται στον 
Υπουργό Εξωτερικών, 

- η κατόπιν σχετικής ανάθεσης από τον Υπουργό Εξω¬ 
τερικών εποπτεία, συντονισμός, έλεγχος και πιστοποίηση 
της τήρησης των αρχών της νομιμότητας και διαφάνειας 
σε όλα τα στάδια της διαδικασίας σύναψης δημοσίων 
συμβάσεων του Υπουργείου Εξωτερικών, παρέχοντας 
προς τις καθ' ύλην αρμόδιες υπηρεσίες κάθε αναγκαία 
επιστημονική συνδρομή. 

- η παροχή επιστημονικής υποστήριξης στις καθ' ύλην 
αρμόδιες υπηρεσίες για το σύννομο χειρισμό και διεκπε¬ 
ραίωση υπηρεσιακών ζητημάτων που χαρακτηρίζονται 
από τον Υπουργό Εξωτερικών ως ειδικού χειρισμού ή και 
μείζονος σημασίας. 


Γ. ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΥΠΟΨΗΦΙΩΝ 

Οι υποψήφιοι πρέπει να πληρούν τις παρακάτω προ¬ 
ϋποθέσεις: 

1. Να έχουν την ελληνική ιθαγένεια. 

2. Να μην έχουν συμπληρώσει το 67ο έτοςτης ηλικίας 
τους, σύμφωνα με τις διατάξεις της παρ. 1 του άρθρου 
45 του Κώδικα Δικηγόρων (ν. 4194/2013). 

3. Οι άνδρες να έχουν εκπληρώσει τις στρατιωτικές 
τους υποχρεώσεις ή να έχουν νόμιμα απαλλαγεί από 
αυτές και να μην έχουν καταδικασθεί για λιποταξία. 

4. Να μην έχουν στερηθεί, λόγω καταδίκης, τα πολιτικά 
τους δικαιώματα. 

5. Να μην έχουν καταδικασθεί για κακούργημα, όπως 
και σε οποιαδήποτε ποινή για κλοπή, υπεξαίρεση (κοινή 
ή στην υπηρεσία), απάτη, εκβίαση, πλαστογραφία, απι¬ 
στία δικηγόρου, καταπίεση, δωροδοκία, απιστία σχετική 
με την υπηρεσία, παράβαση καθήκοντος, συκοφαντική 
δυσφήμηση, καθώς και για οποιοδήποτε έγκλημα κατά 
της γενετήσιας ελευθερίας ή οικονομικής εκμετάλλευσης 
της γενετήσιας ζωής. Επίσης να μην υφίσταται εναντίον 
τους εκκρεμής δίκη για κακούργημα ή για κάποιο από 
τα προαναφερόμεναπλημμελήματα. Η παραγραφή κα¬ 
κουργήματος ή πλημμελήματος, για τα οποία εκδόθηκε 
καταδικαστική απόφαση ή διατάχθηκε παραπομπή με 
τελεσίδικο βούλευμα, δεν αίρει το ανωτέρω κώλυμα. 
Η αποκατάσταση και η χάρη δεν αίρουν το ανωτέρω 
κώλυμα, εκτός εάν το εκδιδόμενο, σύμφωνα με την πα¬ 
ράγραφο 1 του άρθρου 47 του Συντάγματος, Π.Δ. αίρει 
και το κώλυμα αυτό. 

6. Να μην τελούν σε στερητική ή επικουρική δικαστική 
συμπαράσταση. 

7. Να έχουν την υγεία και τη φυσική καταλληλότητα για 
την εκτέλεση των καθηκόντων της θέσης τους, σύμφω¬ 
να με την περίπτωση η. της παραγράφου 1 του άρθρου 
66 του ν. 3566/2007. Σημειώνεται ότι για την πρόσληψή 
τους θα απαιτηθεί η προσκόμιση στη ΣΤ1 Διεύθυνση 
Προσωπικού και Διοικητικής Οργάνωσης του Υπουρ¬ 
γείου Εξωτερικών δύο (2) γνωματεύσεων (ί) παθολόγου 
ή γενικού ιατρού και (ϋ) ψυχιάτρου, είτε του δημοσίου 
είτε ιδιωτών, με τις οποίες να πιστοποιείται η υγεία τους. 

8. Να είναι κάτοχοι Πτυχίου Νομικού Τμήματος Νο¬ 
μικής Σχολής της χώρας ή αναγνωρισμένου ισότιμου 
σχολής της αλλοδαπής. 

9. Να έχουν ειδίκευση στο δημόσιο δίκαιο, ιδίως στο 
διοικητικό δίκαιο ή στο δημοσιονομικό/δημοσιολογιστι- 
κό δίκαιο ή στο δίκαιο των δημοσίων συμβάσεων ή στο 
υπαλληλικό δίκαιο, που αποδεικνύεται από την κατοχή 
σχετικού μεταπτυχιακού τίτλου Νομικού Τμήματος Νο¬ 
μικής Σχολής της χώρας ή αναγνωρισμένου ισότιμου 
Σχολής της αλλοδαπής, διάρκειας τουλάχιστον ενός 
ακαδημαϊκού έτους. Σε περίπτωση που μεταπτυχιακός 
τίτλος συμπληρώνει ή ενσωματώνεται στο βασικό τίτλο 
σπουδών, δε λογίζεται ως μεταπτυχιακός τίτλος για την 
εφαρμογή της παρούσας. 

10. Να έχουν τουλάχιστον πενταετή (5) εργασιακή 
εμπειρία. 

11. Να μην έχουν τιμωρηθεί πειθαρχικά. 

12. Να μην κατέχουν άλλη έμμισθη θέση σε φορέα του 
ευρύτερου δημοσίου τομέα. 




Τεύχος Γ' 952/28.09.2017 

Τα ανωτέρω θα πρέπει να συντρέχουν στο πρόσωπο 
του υποψηφίου, επί ποινή αποκλεισμού της συμμετοχής 
του, τόσο κατά το χρόνο υποβολής των αιτήσεων όσο 
και κατά το χρόνο πρόσληψης. 

Δ. ΑΙΤΗΣΕΙΣ - ΠΡΟΘΕΣΜΙΑ - ΔΙΚΑΙΟΛΟΓΗΤΙΚΑ ΣΥΜ¬ 
ΜΕΤΟΧΗΣ 

Οι υποψήφιοι πρέπει να υποβάλλουν ή να αποστείλουν 
με συστημένη επιστολή σε κλειστό φάκελο και την ένδει¬ 
ξη «για τη διαδικασία επιλογής τεσσάρων (4) Νομικών 
Συμβούλων» στο Υπουργείο Εξωτερικών (ΣΤ1 Διεύθυνση 
Προσωπικού και Διοικητικής Οργάνωσης, Ακαδημίας 1, 
10671 Αθήνα-γραφείο 208, τηλ.: 210-3681139), αίτηση 
συμμετοχής, την οποία μπορούν να προμηθεύονται 
από την ιστοσελίδα του Υπουργείου Εξωτερικών, εντός 
αποκλειστικής προθεσμίας τριάντα (30) ημερών από την 
επομένη της δημοσίευσης της προκήρυξης σε δύο (2) 
ημερήσιες εφημερίδες της Αθήνας. 

Το εμπρόθεσμο των αιτήσεων που αποστέλλονται τα- 
χυδρομικώς κρίνεται με βάση την ημερομηνία που φέρει 
ο φάκελος αποστολής, ο οποίος, μετά την αποσφράγισή 
του, επισυνάπτεται στην αίτηση του υποψηφίου. 

Η αίτηση συμμετοχής επέχει θέση υπεύθυνης δήλωσης 
του άρθρου 8 του ν. 1599/1986 (Α’ 75) και η ανακρίβεια 
των δηλουμένων στοιχείων επισύρει τις προβλεπόμενες 
ποινικές κυρώσεις. 

Με την αίτηση συμμετοχής συνυποβάλλονται, απα- 
ραιτήτως, τα ακόλουθα δικαιολογητικά: 

α) Πρόσφατη φωτογραφία (διαβατηρίου ή ταυτότη¬ 
τας) με αναγραφή του ονοματεπωνύμου και υπογραφή 
στο πίσω μέρος αυτής. 

β) Ευκρινές φωτοαντίγραφο των δύο όψεων του ατο¬ 
μικού δελτίου ταυτότητας ή ελλείψει ταυτότητας φωτοα¬ 
ντίγραφο των κρίσιμων σελίδων του διαβατηρίου, δηλα¬ 
δή αυτών, όπου αναφέρονται ο αριθμός και τα στοιχεία 
ταυτότητας του κατόχου, σε περίπτωση δε που από αυτά 
δεν προκύπτει η ημερομηνία γέννησης προσκομίζεται 
και πιστοποιητικό γέννησης. 

γ) Πιστοποιητικό Ποινικού Μητρώου 

δ) Βιογραφικό Σημείωμα με στοιχεία της επιστημονι¬ 
κής και επαγγελματικής δράσης. 

ε) Ευκρινή φωτοαντίγραφα του πτυχίου και μεταπτυ¬ 
χιακού διπλώματος. 

στ) Πιστοποιητικό του Δικηγορικού Συλλόγου από το 
οποίο να προκύπτει η ημερομηνία εγγραφής του υπο¬ 
ψηφίου ως μέλος. 

ζ) Πιστοποιητικό του Δικηγορικού Συλλόγου από το 
οποία να προκύπτει ότι ο υποψήφιος δεν τελεί σε ανα¬ 
στολή, δεν έχει τιμωρηθεί πειθαρχικά και ότι δεν κατέχει 
άλλη έμμισθη θέση σε φορέα του ευρύτερου δημοσίου 
τομέα. Υποψήφιοι οι οποίοι κατέχουν άλλη έμμισθη θέση 
σε φορέα του ευρύτερου δημοσίου τομέα, μπορούν να 
υποβάλλουν υποψηφιότητα, εάν συνυποβάλλουν υπεύ¬ 
θυνη δήλωση, με την οποία να δηλώνουν ότι, εφόσον 
προσληφθούν στο Αυτοτελές Γραφείο Νομοθετικής 
Πρωτοβουλίας του Υπουργείου Εξωτερικών, θα παραι¬ 
τηθούν από την άλλη έμμισθη θέση ή θα πάψουν να 
λαμβάνουν πάγια αμοιβή από φορέα του ευρύτερου 
δημόσιου τομέα. 


η) Όλα τα έγγραφα που αποδεικνύουν και δύναται 
να συνεκτιμηθούν για την αξιολόγηση και απόδειξη 
της επαγγελματικής κατάρτισης, εξειδίκευσης, εμπει¬ 
ρίας, γλωσσομάθειας και της εν γένει επάρκειάς του, 
σύμφωνα μετά κριτήρια αξιολόγησης των υποψηφίων, 
όπως αυτά ορίζονται κατωτέρω στην παράγραφο Ε της 
παρούσας. 

Στην αίτησή του ο υποψήφιος πρέπει να επισυνάπτει 
όλα τα ανωτέρω δικαιολογητικά συμμετοχής. Αν αυτά 
δεν προσκομισθούν, τότε ο υποψήφιος τίθεται εκτός 
διαδικασίας και η αίτησή του απορρίπτεται ως απαρά¬ 
δεκτη. Αντικατάσταση της αίτησης ή διόρθωση αυτής ή 
συμπλήρωση τυχόν ελλειπόντων δικαιολογητικών επι¬ 
τρέπεται μόνο μέχρι τη λήξη της προθεσμίας υποβολής 
των αιτήσεων. 

Η συμμετοχή των υποψηφίων στη διαδικασία, σημαί¬ 
νει ταυτόχρονα ανεπιφύλακτη αποδοχή των όρων της 
παρούσας προκήρυξης. 

Σημειώσεις σχετικά με τους τίτλους σπουδών: 

- Εάν ο τίτλος έχει αποκτηθεί στην αλλοδαπή, απαι¬ 
τείται πράξη αναγνώρισης από το ΔΙ.Κ.Α.Τ.Σ.Α, ή το Ι.Τ.Ε. 
για την ισοτιμία, ή ισοτιμία και αντιστοιχία του τίτλου, 
καθώς και αντιστοιχία της βαθμολογικής κλίμακας αυ¬ 
τού με τη βαθμολογική κλίμακα των ημεδαπών τίτλων 
ή πιστοποιητικό αναγνώρισης από τον Διεπιστημονι¬ 
κό Οργανισμό Αναγνώρισης Τίτλων Ακαδημαϊκών και 
Πληροφόρησης (Δ.Ο.Α.Τ.Α.Π.) περί ισοτιμίας ή ισοτιμίας 
και αντιστοιχίας, καθώς και αντιστοιχία της βαθμολο¬ 
γικής κλίμακας αυτών με τη βαθμολογική κλίμακα των 
ημεδαπών τίτλων. 

- Σε περίπτωση που από την πράξη ή το πιστοποιητικό 
αναγνώρισης δεν προκύπτει το γνωστικό αντικείμενο, 
απαιτείται βεβαίωση από το Εκπαιδευτικό Ίδρυμα που 
χορήγησε τον τίτλο, η οποία να καθορίζει το γνωστικό 
αντικείμενο, καθώς και επίσημη μετάφρασή της. 

- Στις περιπτώσεις που η ισοτιμία ή ισοτιμία και αντι¬ 
στοιχία του πτυχίου αλλοδαπής αναγνωρίζεται μόνον 
εφόσον ο κάτοχος του πτυχίου είναι και κάτοχος μετα¬ 
πτυχιακού διπλώματος, δεν αναγνωρίζεται ισοτιμία του 
μεταπτυχιακού διπλώματος, και επομένως δεν λογίζεται 
ως μεταπτυχιακός τίτλος. 

- Στην περίπτωση που ο μεταπτυχιακός τίτλος συμπλη¬ 
ρώνει ή ενσωματώνεται στο βασικό, δεν λογίζεται ως 
μεταπτυχιακός τίτλος. 

- Για όσους τίτλους σπουδών είναι σε ξένη γλώσσα, 
απαιτείται επίσημη μετάφρασή τους στην ελληνική 
γλώσσα. 

Ε. ΔΙΑΔΙΚΑΣΙΑ ΑΞΙΟΛΟΓΗΣΗΣ - ΚΡΙΤΗΡΙΑ - ΣΥΝΕΝΤΕΥΞΗ 

Αρμόδια για την αξιολόγηση και των έλεγχο των προ¬ 
σόντων των υποψηφίων ως προς τις απαιτήσεις και κα¬ 
θήκοντα των προς πλήρωση θέσεων είναι η τριμελής 
Επιτροπή της παρ. 3 του άρθρου 16Α του Οργανισμού 
του Υπουργείου Εξωτερικών, που κυρώθηκε με το άρθρο 
πρώτο του ν. 3566/2007 «Κύρωση ως Κώδικα του "Ορ¬ 
γανισμού του Υπουργείου Εξωτερικών"» (Α' 117), όπως 
προστέθηκε με τον ν. 4451/2017. 

Ο έλεγχος των προσόντων των υποψηφίων διενεργεί- 
ται από την Επιτροπή σε δύο στάδια: α) την Προεπιλογή 
και β) την Αξιολόγηση. 

Τεύχος Γ'952/28.09.2017 


Α' στάδιο-Προεπιλογή: Κατά το στάδιο αυτό η Επι¬ 
τροπή Αξιολόγησης ελέγχει αρχικά το παραδεκτό της 
υποβολής όλων των αιτήσεων συμμετοχής των υποψη¬ 
φίων σύμφωνα με τα οριζόμενα στην παράγραφο Δ της 
παρούσας. Με το πέρας του σταδίου αυτού αποκλείονται 
οι υποψήφιοι των οποίων οι αιτήσεις εκρίθησαν απαρά¬ 
δεκτες, χωρίς να δύνανται να προχωρήσουν στο επόμε¬ 
νο στάδιο της αξιολόγησης και να κληθούν σε ατομική 
συνέντευξη. 

Β' στάδιο-Αξιολόγηση: Κατά το στάδιο αυτό η Επιτρο¬ 
πή προβαίνει στην αξιολόγηση των υποψηφίων που εί¬ 
χαν υποβάλλει παραδεκτά την αίτησή τους καλώντας 
τους και σε ατομική συνέντευξη. 

Ειδικότερα, η ανωτέρω Επιτροπή αξιολογεί τους υπο¬ 
ψηφίους λαμβάνοντας υπόψη τα κατωτέρω κριτήρια, τα 
οποία και συνεκτιμά για τη διαμόρφωση της εισήγησής 
της προς τον Υπουργό Εξωτερικών: 


Α/Α 

ΚΡΙΤΗΡΙΑ ΑΞΙΟΛΟΓΗΣΗΣ 

1 . 

ΠΡΟΣΩΠΙΚΟΤΗΤΑ 

Κατά την διάρκεια της ατομικής συνέντευξης η 
Επιτροπή αξιολογεί τα στοιχεία της προσωπικό¬ 
τητας του υποψηφίου που δύνανται να βοηθή¬ 
σουν στην ανταπόκρισή του στο αντικείμενο 
της απασχόλησης, αλλά και την ένταξή του στο 
Υπουργείο Εξωτερικών, λαμβανομένου υπόψη 
της ιδιαιτερότητας της αποστολής αυτού. 

2. 

ΕΠΑΓΓΕΛΜΑΤΙΚΗ ΕΞΕΙΔΙΚΕΥΣΗ - 
ΠΕΙΡΑ-ΕΠΑΡΚΕΙΑ 

2.1 

Τουλάχιστον πενταετή (5) συστηματική επαγ¬ 
γελματική ενασχόληση με υποθέσεις δημοσίου 
δικαίου. 

2.2 

Προηγούμενη συναφή απασχόληση στο Δη¬ 
μόσιο ή σε φορείς του ευρύτερου Δημόσιου 
τομέα. 

3. 

ΓΝΩΣΗ ΞΕΝΩΝ ΓΛΩΣΣΩΝ 

Πιστοποιημένη Πολύ Καλή Γνώση της Αγγλικής 
Γλώσσας ή τουλάχιστον Καλή Γνώση δύο (2) 
ξένων γλωσσών, η μία εκ των οποίων να είναι 
η Αγγλική. 

Σημείωση: 

α)Το επίπεδο γλωσσομάθειας αποδεικνύεται με 
βάση των κατάλογο πιστοποιητικών, όπως αυτά 
προβλέπονται στις προκηρύξεις του Α.Σ.Ε.Π. 
β) Δεν απαιτείται η απόδειξη της γνώσης της ξέ¬ 
νης γλώσσας εάν οι επικαλούμενοι τίτλοι σπου¬ 
δών έχουν αποκτηθεί στο εξωτερικό, όπου τα 
μαθήματα διδάσκονται στην ίδια γλώσσα, 
γ) Είναι αυτονόητο ότι τίτλοι σπουδών γνώσης 
ξένης γλώσσας υπερκείμενου επιπέδου αποδει- 
κνύουν και τη γνώση κατώτερου (ζητούμενου) 
επιπέδου της ξένης γλώσσας, 
δ) Όλοι οι τίτλοι σπουδών ξένης γλώσσας πρέ¬ 
πει απαραίτητα να συνοδεύονται από επίσημη 
μετάφρασή τους στην ελληνική γλώσσα. 


4. 

ΓΝΩΣΗ ΧΕΙΡΙΣΜΟΥ 

ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ 

Πιστοποιημένη Γνώση Χειρισμού Η/Υ στα αντι- 
κείμενα/θεματικές ενότητες: α) Βασικές Έννοι¬ 
ες Πληροφορικής, β) Χρήση Υπολογιστή και 
Διαχείριση Αρχείων, γ) Επεξεργασία Κειμένου, 
δ) Υπολογιστικά Φύλλα, ε) Βάσεις Δεδομένων, 
στ) Παρουσιάσεις ζ) Υπηρεσίες Διαδικτύου. 
Σημείωση: 

Η Γνώση Χειρισμού Η/Υ στα ως άνω αντικείμε¬ 
να αποδεικνύεται με την κατοχή αντίστοιχου 
Πιστοποιητικού, όπως αυτά προβλέπονται στις 
προκηρύξεις του Α.Σ.Ε.Π. 

5. 

ΠΡΟΒΛΕΨΗ ΕΠΑΓΓΕΛΜΑΤΙΚΗΣ ΕΞΕΛΙΞΗΣ 

Το κριτήριο αυτό εξυπηρετεί την ανάγκη της 
υπηρεσίας να διασφαλίσει την απρόσκοπτη και 
σε βάθος χρόνου διοικητική ομαλότητα και απο- 
τελεσματικότητα στη αντιμετώπιση των νομικών 
ζητημάτων αρμοδιότητας του Γραφείου Νομο¬ 
θετικής Πρωτοβουλίας. 


Η Επιτροπή, εντός δεκαπέντε (15) ημερών από την 
ολοκλήρωση της τελευταίας ατομικής συνέντευξης, 
συντάσσει Πρακτικό, εισηγούμενη προς τον Υπουργό 
Εξωτερικών την πρόσληψη υποψηφίων, βάσει αξιολο¬ 
γικής κατάταξης που έχει διαμορφώσει σύμφωνα με τα 
ανωτέρω. 

Η επιλογή και η πρόσληψη διενεργείται με απόφα¬ 
ση του Υπουργού Εξωτερικών, η οποία δημοσιεύεται 
στην Εφημερίδα της Κυβερνήσεως, σύμφωνα με την 
παρ. 3 του άρθρου 16Α του Οργανισμού του Υπουργεί¬ 
ου Εξωτερικών, που κυρώθηκε με το άρθρο πρώτο του 
ν. 3566/2007 «Κύρωση ως Κώδικα του "Οργανισμού του 
Υπουργείου Εξωτερικών"» (Α' 117), όπως προστέθηκε 
με τον ν. 4451 /2017 σε συνδυασμό με την εξαίρεση της 
παρ 2 του άρθρου 43 του ν. 4194/2013 (Α'208) «Κώδικας 
Δικηγόρων», όπως ισχύει. 

ΣΤ. ΛΟΙΠΕΣ ΠΛΗΡΟΦΟΡΙΕΣ 

1. Οι αποδοχές των νομικών συμβούλων με έμμισθη 
εντολή καθορίζονται από την ισχύουσα νομοθεσία. Στη 
σχέση έμμισθης εντολής των νομικών συμβούλων του 
Υπουργείο Εξωτερικών εφαρμόζονται οι διατάξεις του 
Οργανισμού του ν. 3566/2007. 

2. Το ποσό των ασφαλιστικών εισφορών των νομικών 
συμβούλων του Υπουργείου Εξωτερικών, που προκύπτει 
με βάση τη σχέση έμμισθης εντολής, θα καταβάλλεται από 
το Υπουργείο Εξωτερικών προς τους αρμόδιους φορείς, 
ως επιπλέον ποσό αυτού των μηνιαίων αποδοχών τους. 

Περίληψη της απόφασης αυτής θα δημοσιευθεί με 
φροντίδα του Υπουργείου Εξωτερικών σε δύο (2) ημε¬ 
ρήσιες εφημερίδες των Αθηνών, πανελλαδικής κυκλο¬ 
φορίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2017 

Ο Υπουργός 

ΝΙΚΟΛΑΟΣ ΚΟΤΖΙΑΣ 

